Document ID: /roh_data/filtered/swiss_laws_in_ROHinterleaved.jsonl.gz/5270

This text was translated from DE into Rumantsch Grischun.

Wenn sich die abweichenden Beschlüsse der beiden Räte auf einen Beratungsgegenstand als Ganzes beziehen, so ist die zweite Ablehnung durch einen Rat endgültig. Dies gilt insbesondere für:a. das Eintreten auf einen Erlassentwurf;b. die Annahme eines Erlassentwurfs in der Gesamtabstimmung;c. die Genehmigung eines völkerrechtlichen Vertrages;d. die Gewährleistung einer kantonalen Verfassung;e. die Stellungnahme zu einer Volksinitiative in Form der allgemeinen Anregung;f. die Dringlichkeitsklausel;g. den Entscheid, ob einer Standesinitiative Folge gegeben werden soll;h. die Genehmigung von Verordnungen des Bundesrates;i. ...j. die Aufrechterhaltung eines zur Abschreibung beantragten Beratungsgegenstandes. Fassung gemäss Ziff. I des BG vom 3. Okt. 2008, in Kraft seit 2. März 2009  (AS 2009 725; BBl 2008 1869, 3177). Aufgehoben durch Ziff. I des BG vom 17. Juni 2011 (Gesuche um Aufhebung der Immunität), mit Wirkung seit 5. Dez. 2011 (AS 2011 4627; BBl 2010 7345, 7385).

Sche las divergenzas tranter ils conclus da las duas chombras sa refereschan a l’object da tractativa sco unitad, è la segunda refusa d’ina chombra definitiva. Quai vala cunzunt per:a. entrar en in sboz per in decret;b. acceptar in sboz per in decret en ina votaziun generala;c. approvar in contract internaziunal;d. approvar ina constituziun chantunala;e. prender posiziun tar ina iniziativa dal pievel en furma d’ina proposta generala;f. la clausula d’urgenza;g. decider, sch’ina iniziativa dals chantuns duai vegnir acceptada;h. approvar ordinaziuns dal Cussegl federal;i. ...j. mantegnair in object da tractativa che vegn proponì da stritgar. Versiun tenor la cifra I da la LF dals 3 d’oct. 2008, en vigur dapi ils 2 da mars 2009 (AS 2009 725; BBl 2008 1869, 3177). Abolì tras la cifra I da la LF dals 17 da zer. 2011 (dumondas d’abolir l’immunitad), cun effect dapi ils 5 da dec. 2011 (AS 2011 4627; BBl 2010 7345, 7385).